Němčice (distrikto Svitavy)

Municipo Němčice situas en Ĉeĥio, regiono Pardubice, distrikto Svitavy, 4 km norde de urbo Litomyšl, en valo de rivereto kun bela nomo "Zlatý pásek" (Ora zono) inter Litomyšl kaj Česká Třebová. Vivas ĉi tie  ().

 Historio 
La unuaj dokumentoj pri koloniigo de tiuj ĉi lokaĵoj estas datitaj antaŭ la jaro 1200. Tiam ĉi tie staris fortikaĵeto kaj korto de sinjoroj el Člupek. De tiam estas atestita ankaŭ ekzisto de muelejo. La vilaĝo Zhoř, pli frue nomata Schoř ekestis en la 13-a jarcento kaj ĝia nomo devenas el ĉeha vorto tchoř (putoro). Antaŭ la fino de 15-a jarcento en Člupek vivis rabista kavaliro Mikuláš Člupecký. Nomo de la vilaĝo Němčice estas verŝajne derivita de germanaj loĝantoj nomataj Němčíci (germanetoj). Sed verŝajne neniam en tiu ĉi vilaĝo superis la germana loĝantaro.

Riĉa kultura vivo en Němčice komenciĝis en la jaro 1868 per fondo de amatora teatra societo. Ĝi estas nomita laŭ sia fondinto, instruisto Šlégl kaj ekzistas en Němčice ankoraŭ nun. En la jaro 1885 estis en Němčice fondita fajrobrigada trupo kaj en la jaro 1920 ĉeĥa gimnasta organizo Sokol. La lernejo ekzistas en Němčice de la jaro 1750.

 Loĝantaro 

 Partoj de municipo 
La municipo konsistas el kvar partoj situantaj sur du katastraj teritorioj (k. t.):
 k. t. Němčice u České Třebové – partoj Němčice, Člupek kaj Pudilka
 k. t. Zhoř u České Třebové – parto Zhoř

 Vidindaĵoj 
Komunumo Němčice havas tri kapeletojn, konstruitaj en la dua duono de 19-a jarcento. En Němčice estas kapelo konsekrita al Sankta Johano Baptisto, en Člupek al Sankta Anna kaj en Zhoř al Sankta Magdalena.

La komunumo estas fama per multaj muelejoj. Sistemo de ok estintaj muelejoj sur la rivereto Zlatý pásek estas unika. Du muelejoj staras en Člupek, kvin en Němčice kaj ankoraŭ unu en la domaro Podrybník. Laŭlonge de la rivereto tiriĝas interligitaj kanaloj al unuopaj muelejoj.

Sur rando de la vilaĝo estas aparte interesa ĉarpentita ĉevalŝanĝeja gastejo kun mansarda tegmento kovrita per ŝindoj. En centro de la vilaĝo estas antikva gastejo kun teatra salonego kaj en Člupek estas gastejo kun estinta kinejo.

Sub la kapeleto en Člupek estas fontejo kun trinkakvo kaj de vilaĝeto Pudilka al loko nomata Kačenky (Anasetoj) oni iras laŭlonge de rivereto kun multaj fontejoj. Ĉi tie homoj el proksima vilaĝo Vlčkov okazigas ĉiuprintempe solenaĵon nomatan "Malfermado de fontejoj". En Kačenky estas pitoreska modela sistemo de mueletoj, kiuj movigas diversajn statuetojn.

Domaro Podrybník situas sub digo de estinta fiŝlago, kiu iam atingis ĝis la supre menciita ĉarpentita gastejo.

 Elstaraj personoj 
En Němčice naskiĝis pentristo Antonín Dvořák kaj historiisto, verkisto kaj tradukisto František Špáta, ekzekutita de nazioj. Nuntempe vivas en Člupek elstara ĉeĥa skulptistino Vítězslava Morávková, kiu parton de sia artverkaro prezentas rekte en la ĝardeno de sia familia domo.

 Pluaj fotoj 

 Eksteraj ligiloj 
 Oficialaj paĝoj de la vilaĝo 
 Oficiala paĝaro de mikroregiono Litomyšlsko  


Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro